**Balinka község Önkormányzat Képviselő-testületének**

**3/2016.(IV.2.) önkormányzati rendelete**

**a gyermekvédelem helyi rendszeréről**

[[1]](#footnote-1)Balinka község Önkormányzat Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 18. § (2) bekezdésében, 29. § (1) bekezdésében, 131. § (1) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva a következőket rendeli el:

1. Gyermekjóléti alapellátások

1.§ Balinka község Önkormányzat (továbbiakban: önkormányzat) a következő gyermekjóléti alapellátásokat biztosítja:

a) gyermekjóléti szolgáltatás

b) gyermekek napközbeni ellátása keretében egységes óvoda-bölcsőde.

2.§ A gyermekjóléti alapellátás 1.§ a) pontjában meghatározott szolgáltatást Bakonycsernye község Önkormányzata (továbbiakban: szolgáltató), mint a Bakonycsernyei Közös Önkormányzati Hivatal székhely önkormányzata, továbbá a b) pontban meghatározott szolgáltatást a Gajamenti Önkormányzati Társulás fenntartásában lévő Bakonycsernyei Bóbita Óvoda Egységes Óvoda-Bölcsőde (továbbiakban: óvoda) útján biztosítja.

3.§ A gyermekjóléti alapellátásokat a szolgáltató térítésmentesen biztosítja.

1. Gyermekjóléti szolgáltatás

4.§ (1) A gyermekjóléti szolgáltatást a szülő vagy más törvényes képviselő kérelmére, illetve a gyermekek védelméről és gyámügyi igazgatásról szóló 1997. évi XXXI. törvény (továbbiakban: Gyvt.) 17.§ (1) bekezdésében felsoroltak jelzése alapján végzi. A kérelmet előterjeszteni, illetve jelzést megtenni közvetlenül a családsegítőnél lehet, a Balinka, Petőfi S. u. 34. szám alatt nyitva álló helységben.

(2) Az ellátás biztosítását a családsegítő intézkedése alapozza meg.

(3) A családsegítő feladatait a Gyvt. 39-40.§-ai határozzák meg.

1. Gyermekek napközbeni ellátása

**5.§**(1) A gyermekek napközbeni ellátásának igénybevételére vonatkozó kérelmet az intézményvezetőnél kell benyújtani, aki saját hatáskörben dönt az ellátás biztosításáról, figyelemmel a Gyvt. 42.§, 42/A §, valamint a nemzeti köznevelésről szóló 2011. évi CXC törvény 8.§ (1)-(2) bekezdésben foglaltakra.

(2)[[2]](#footnote-2) Az 1. § (1) bekezdés b) pontjában meghatározott alapellátás keretében nyújtott gyermekétkeztetés térítési díját Bakonycsernye község Önkormányzat Képviselő- testületének a gyermekétkeztetési térítési és gondozási díj megállapításáról szóló 6/2017. (IV.1.) önkormányzati rendeletében határozza meg.

6. §[[3]](#footnote-3),[[4]](#footnote-4) (1) A képviselő-testület iskolakezdési támogatást nyújt a településen a támogatás igénylésének benyújtását megelőzően legalább 3 hónapja állandó lakcímmel vagy bejelentett tartózkodási hellyel rendelkező és életvitelszerűen ott is élő azon szülő vagy törvényes képviselő részére, akinek a családjában az egy főre jutó jövedelem nem éri el a nettó 200.000,-Ft/fő összeget és gyermeke,

a) általános iskolai

b) szakiskola, szakközépiskola, szakgimnázium, gimnázium

c) felsőoktatási

nappali rendszerű oktatási intézményben tanulói jogviszonnyal rendelkezik.

(2) A támogatás összege

a) az (1) bekezdés a) pontjában meghatározott tanulói jogviszony esetén 10.000,-Ft

b) az (1) bekezdés b) pontjában meghatározott tanulói jogviszony esetén 15.000,-Ft

c) az (1) bekezdés c) pontjában meghatározott tanulói jogviszony esetén 20.000,-Ft.”

(3) A támogatás iránti kérelmet a szülő vagy törvényes képviselő a rendelet 1. melléklete szerinti formanyomtatványon terjesztheti elő, melyhez csatolni kell a gyermek nevére szóló iskolalátogatási igazolást, valamint a család kérelem benyújtását megelőző hónap jövedelméről szóló igazolását.

(4) A jövedelemvizsgálat során a szociális igazgatásról és szociális ellátásokról szóló 1993. évi III. törvény 4.§ (1) bekezdését, valamint a 10.§-át megfelelően kell alkalmazni.

(5) A kérelem benyújtási határideje tárgyév szeptember 2-től tárgyév szeptember 17-ig.

(6) A támogatásra való jogosultságot átruházott hatáskörben a polgármester állapítja meg.

7.§ E rendelet 2016. április 4-én lép hatályba.

8.§ Hatályát veszti a gyermekvédelem helyi szabályozásáról szóló 18/2013.(XII.23.) önkormányzati rendelet.

 Wéninger László Fidrich Tamásné

 polgármester jegyző

Kihirdetési záradék:

Ezen rendelet 2016. április 2-án kihirdetésre került.

Fidrich Tamásné

 jegyző

Egységes szerkezetbe foglalva 2020. október 02. napján.

Fidrich Tamásné

 jegyző

1. ***melléklet***

***KÉRELEM***

***iskolakezdési támogatásra***

***1. A kérelmező személyre vonatkozó adatok:***

Neve: ..................................................................................................................................

Születési neve: ...................................................................................................................

Anyja neve: ........................................................................................................................

Születési helye, ideje (év, hó, nap): ..................................................................................

Lakóhelye: .........................................................................................................................

Tartózkodási helye: ...........................................................................................................

Társadalombiztosítási Azonosító Jele: ..............................................................................

Állampolgársága: ..............................................................................................................

Telefonszám (nem kötelező megadni): .............................................................................

A kérelmező idegenrendészeti státusza (nem magyar állampolgárság esetén):

□ szabad mozgás és tartózkodás jogával rendelkező, vagy

□ EU kék kártyával rendelkező, vagy □ bevándorolt/letelepedett, vagy

□ menekült/oltalmazott/hontalan.

***2.*** A kérelmező családtagjainak személyi adatai:

|  |  |  |  |  |  |
| --- | --- | --- | --- | --- | --- |
|  | A | B | C | D | E |
|  | Közeli hozzátartozó neve(születési neve) | Anyja neve | Születési helye, ideje(év, hó, nap) | TAJ | Családi kapcsolat megnevezése |
|  1. |  |  |  |  |  |
|  2. |  |  |  |  |  |
|  3. |  |  |  |  |  |
|  4. |  |  |  |  |  |
| 5. |  |  |  |  |  |

Kijelentem, hogy életvitelszerűen:

○ lakóhelyemen

○ tartózkodási helyemen

tartózkodom. (kérjük X-el jelölje)

Amennyiben a támogatás folyósítását, bankszámlaszámra kéri

Számlavezető pénzintézet megnevezése: ……………………………………………………

Pénzforgalmi számlaszáma: ………………..-………………………-………………………

***3. Jövedelmi adatok***

A kérelmező és családtagjainak nettó havi jövedelme:

|  |  |  |  |
| --- | --- | --- | --- |
|   |  A |  B | C |
|  |  A jövedelem típusa |  Kérelmező | Kérelmező házastársa, élettársa |
|  1. |  Munkaviszonyból és más foglalkoztatási jogviszonyból származóebből: közfoglalkoztatásból  |   |  |
|  2. |  Társas és egyéni vállalkozásból, őstermelői, illetve szellemi és más önálló tevékenységből származó |   |  |
|  3. |  Táppénz, gyermekgondozási támogatások |   |  |
|  4. |  Nyugellátás és egyéb nyugdíjszerű rendszeres szociális ellátások |   |  |
|  5. |  Önkormányzat, járási hivatal és munkaügyi szervek által folyósított ellátások |   |  |
|  6. |  Egyéb jövedelem |   |  |
|  7. |  Összes jövedelem |   |  |

Egy főre jutó havi családi nettó jövedelem a kérelem benyújtását megelőző hónapban:…………..Ft.

***4. Nyilatkozatok:***

Hozzájárulok a kérelmemben szereplő adatoknak az eljárás során történő felhasználásához.

○ Alulírott kérelmező nyilatkozom, hogy az iskolakezdési támogatás iránti kérelmemnek teljes egészében helyt adó döntés elleni fellebbezési jogomról jelen nyilatkozatommal a mai nappal lemondok. (kérjük X-el jelölje)

Kelt: ……….év…………….……hó …….nap

 …………………………….

kérelmező

Csatolandó mellékletek:

- iskolalátogatási igazolás

- a család tagjainak jövedelem típusának megfelelő, hivatalosan kiállított jövedelem igazolását, a kérelem benyújtását megelőző hónap jövedelméről

1. Módosította az 5/2021. (IX.01.) önkormányzati rendelet. Hatályos 2021. szeptember 02-től. [↑](#footnote-ref-1)
2. Módosította az 5/2021. (IX.01.) önkormányzati rendelet. Hatályos 2021. szeptember 02-től. [↑](#footnote-ref-2)
3. Kiegészítette a 9/2020. (X.02.) önkormányzati rendelete. Hatályos 2020. október 03-tól-2020.december 31.-ig. [↑](#footnote-ref-3)
4. Módosította az 5/2021. (IX.01.) önkormányzati rendelet. Hatályos 2021. szeptember 02-től. [↑](#footnote-ref-4)